Komission asetus N:o 51/65/ETY, annettu 1 päivänä huhtikuuta 1965, tiettyjä hedelmiä ja vihanneksia koskevien yhteisten laatuvaatimusten muuttamisesta



Virallinen lehti nro 055 , 03/04/1965 s. 0793 - 0797

Tanskank. erityispainos: Sarja I Alue 1965-1966 s. 0050

Englannink. erityispainos: Sarja I Alue 1965-1966 s. 0057

Kreikank. erityispainos: Luku 03 Nide 1 s. 0171

Espanjank. erityispainos: Luku 03 Nide 1 s. 0134

Portugalink. erityispainos: Luku 03 Nide 1 s. 0134

Suomenk. erityispainos Alue 3 Nide 1 s. 0107

Ruotsink. erityispainos Alue 3 Nide 1 s. 0107



KOMISSION ASETUS N:o 51/65/ETY, annettu 1 päivänä huhtikuuta 1965, tiettyjä hedelmiä ja vihanneksia koskevien yhteisten laatuvaatimusten muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisen markkinajärjestelyn asteittaisesta toteuttamisesta annetun asetuksen N:o 23(1) ja erityisesti sen 4 artiklan 3 kohdan, sekä katsoo, että tiettyjen hedelmien ja vihannesten kaupanpitämisen tekniikka on kehittynyt merkittävästi, koska tämä tekniikka liittyy muun muassa kulutus- ja tukkumarkkinoiden kysynnän vaatimuksiin, yhteiset useita tuotteita koskevat laatuvaatimukset on mukautettava uusiin vaatimuksiin, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: Ainoa artikla Muutetaan asetuksen N:o 23 liitteet II/4 ja II/5 sekä asetuksen N:o 58(2) liitteet I/5 ja I/8 tämän asetuksen liitteiden mukaisesti. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä huhtikuuta 1965. Komission puolesta Puheenjohtaja Walter HALLSTEIN (1) EYVL N:o 30, 20.4.1962, s. 965/62 (2) EYVL N:o 56, 7.7.1962, s. 1606/62 LIITE I Persikoita koskeviin yhteisiin laatuvaatimuksiin tehtävät muutokset (Asetuksen N:o 23 liite II/4) I. III osastossa "KOKOLAJITTELU": - Korvataan halkaisijan mukaisen kokolajittelun vaihtelurajataulukko seuraavalla taulukolla: "vähintään 90 mm vähintään 80 mm mutta pienempi kuin 90 mm vähintään 73 mm mutta pienempi kuin 80 mm vähintään 67 mm mutta pienempi kuin 73 mm vähintään 61 mm mutta pienempi kuin 67 mm vähintään 56 mm mutta pienempi kuin 61 mm vähintään 51 mm mutta pienempi kuin 56 mm". - Korvataan sanoilla "Lisäksi ympärysmitaltaan 15/16 cm tai läpimitaltaan 47/50 mm olevat persikat..." alkava alakohta alakohdalla seuraavasti: "Lisäksi ympärysmitaltaan 15/16 cm tai läpimitaltaan 47/51 mm olevat persikat sallitaan 31 päivään heinäkuuta saakka, lukuun ottamatta ekstraluokkaan kuuluvia persikoita". II. IV osastossa "SALLITUT POIKKEAMAT": Korvataan B kohdan "Sallitut kokopoikkeamat" määräykset seuraavasti: "10 % niiden hedelmien määrästä tai painosta, joiden koko on 1 cm:n rajoissa määritetystä koosta, kun koko määritetään ympärysmitan mukaan, ja 3 mm:n rajoissa, kun koko määritetään läpimitan mukaan." LIITE II Salaatteja sekä kähärä- ja siloendiivejä koskeviin yhteisiin laatuvaatimuksiin tehtävät muutokset (Asetuksen N:o 23 liite II/5) I. II osaston C kohdan ii) alakohdassa "II luokka": Poistetaan viimeinen alakohta. II. V osaston B kohdassa "Pakkaaminen": - Korvataan toinen alakohta alakohdalla seuraavasti: "Tuotteet on pakattava siten, että ne tulevat suojatuiksi sopivalla tavalla." - Korvataan kolmas alakohta alakohdalla seuraavasti: "Salaatit voidaan tarjota myytäviksi yhtenä tai useampana kerroksena, joissa kussakin on yhtä monta salaatinkerää. Kähäräendiivit ja salaatit, sidesalaatteja lukuun ottamatta, on pakattava pystyasentoon kahteen kerrokseen, jollei niitä eroteta toisistaan sopivalla suojaavalla materiaalilla." LIITE III Porkkanoita koskeviin yhteisiin laatuvaatimuksiin tehtävät muutokset (Asetuksen N:o 58 liite I/5) I. II osastossa "LAATUVAATIMUKSET": - B kohdan "Vähimmäisvaatimukset" i) alakohdan - toisessa luetelmakohdassa: korvataan sana "pestyjen" sanalla "puhdistettujen". - viimeisessä luetelmakohdassa: korvataan sana "kuivattuja" sanalla "uudelleen kuivattuja". - C kohdan "Luokitus" i) alakohdan ekstraluokan - ensimmäisessä alakohdassa: korvataan sana "pestyjä" sanalla "puhdistettuja". - korvataan viimeinen alakohta alakohdalla seuraavasti: "Niillä on myös oltava kaikki lajikkeelle tyypilliset ominaisuudet ja väritys; vihertäviä tai sinipunaisia/punaisia juuren niskoja ei sallita." ii) alakohdan I luokan - kolmannessa alakohdassa: poistetaan ilmaisu "pieni päätejuuri voi puuttua". - korvataan viimeinen alakohta alakohdalla seuraavasti: "Juuren niskassa sallitaan vihertävää tai sinipunaista/punaista väriä enintään 1 cm:n pituudelta porkkanoissa, joiden pituus on enintään 8 cm, ja 2 cm muissa porkkanoissa." iii) II luokan viimeinen alakohta korvataan alakohdalla seuraavasti: "Juuren niskassa sallitaan vihertävää tai sinipunaista/punaista väriä enintään 2 cm:n pituudelta porkkanoissa, joiden pituus on enintään 10 cm, ja 3 cm muissa porkkanoissa." II. III osastossa "KOKOLAJITTELU": Korvataan viimeinen alakohta alakohdalla seuraavasti: "Samassa pakkauksessa olevien I ja II luokan pienimmän ja suurimman porkkanan halkaisijan ero tai painoero saa olla enintään 30 mm tai 200 g. Kuitenkin, jos porkkanat lastataan irtotavarana (II luokka), porkkanoiden on vastattava ainoastaan vähimmäiskokoa." III. IV osastossa "SALLITUT POIKKEAMAT": - A kohdan "Laatupoikkeamat" i) alakohdassa "Ekstraluokka" korvataan ensimmäinen luetelmakohta seuraavasti: - "5 % painosta porkkanoita, joiden juuren niska on lievästi vihertävä tai sinipunainen/punainen; tätä sallittua poikkeamaa ei oteta huomioon laskettaessa poikkeamia yhteen." iii) alakohtaan "II luokka" lisätään virke seuraavasti: "Jos porkkanat lastataan irtotavarana, tätä poikkeamaa sovelletaan kuljetusyksiköittäin tai erittäin, jos kuljetusyksikkö sisältää useita eriä." - B kohtaan "Kokopoikkeamat" lisätään virke seuraavasti: "Jos porkkanat lastataan irtotavarana, tätä poikkeamaa sovelletaan kuljetusyksiköittäin tai erittäin, jos kuljetusyksikkö sisältää useita eriä." IV. V osastossa "PAKKAUS JA KAUPPAKUNNOSTUS": - Korvataan A kohdan "Tasalaatuisuus" määräykset seuraavasti: "Kussakin pakkauksessa, tai irtotavarana lastattaessa kussakin erässä, on oltava lajikkeeltaan sekä laatu- ja kokoluokaltaan, jos tuote on lajiteltava koon mukaan, samanlaisia porkkanoita." - B kohdan "Pakkaaminen" viimeisessä alakohdassa: korvataan sana "pesty" sanalla "puhdistettu". V. VI osastossa "MERKITSEMINEN": - Korvataan B kohdan "Tuote" määräykset seuraavasti: ">TAULUKON PAIKKA> " - Korvataan D kohdan "Kaupalliset tiedot" määräykset seuraavasti: "- laatuluokka, - nippuina myytäviksi tarjottavista porkkanoista nippujen lukumäärä." LIITE IV Kirsikoita koskeviin yhteisiin laatuvaatimuksiin tehtävät muutokset (Asetuksen N:o 58 liite I/8) I. II osaston "LAATUVAATIMUKSET": - B kohdan "Vähimmäisvaatimukset" i) alakohdassa - korvataan ensimmäisen luetelmakohdan määräykset seuraavasti: "- eheitä, - tuoreen näköisiä". - Poistetaan (viimeisen luetelmakohdan) ilmaisu "täysin virheettömiä ja erityisesti vailla sadekuurojen tai auringonpaahteen aiheuttamia vaurioita sekä halkeamia ja pintavikoja." - C kohdassa "Luokitus" korvataan ii) alakohdan "I luokka" määräykset seuraavasti: "Tähän luokkaan luokiteltujen hedelmien on oltava hyvälaatuisia. Niiden on oltava ominaisuuksiltaan lajikkeelle tyypillisiä. Kuitenkin voidaan sallia: - vähäinen muodon tai kehityksen vajavaisuus, - vähäinen värivirhe. Niissä ei saa olla auringonpaahteen jälkiä, halkeamia, pintavikoja eikä sadekuurojen aiheuttamia vaurioita." II. V osastossa "PAKKAUS JA KAUPPAKUNNOSTUS": - Korvataan A kohdan "Tasalaatuisuus" määräykset seuraavasti: "Kunkin pakkauksen sisällön on oltava tasalaatuista ja hedelmien on oltava lajikkeeltaan ja laatuluokaltaan samanlaisia. Hedelmien on oltava suunnilleen samankokoisia. Lisäksi ekstraluokkaan luokiteltujen hedelmien on oltava samanvärisiä ja samaa kypsyysastetta." - B kohdan "Pakkaaminen" ensimmäisessä alakohdassa: poistetaan virke "Kauppatavara on erotettava pakkauksen pohjasta, sivuilta ja tarvittaessa kannesta jollain sopivalla suojauskeinolla".